АҞӘА, жьҭаара 4— Sputnik. Ингуштәыла Аконституциатә ӡбарҭаҿы аҳәамҭа ҟарҵеит Ингәыштәылеи Чечнеи рыбжьара аҳәынҭқарратә ҳәаазы аиқәшаҳаҭра арегионалтә референдум ашьҭахь шакәу ашьақәырӷәӷәара аналшо. Абри атәы аанацҳауеит РИА Новости.
Аԥшьаша, арегионқәа рыҩба рпарламентарицәа аҳәааз аиқәшаҳаҭра шьақәдырӷәӷәеит, аха Ингәыштәыла Аконституциатә ӡбарҭаҿы аҳәамҭа ҟарҵеит Ингәыштәылеи Чечнеи рыбжьара аҳәынҭқарратә ҳәаазы аиқәшаҳаҭра арегионалтә референдум ашьҭахь шакәу ашьақәырӷәӷәара аиур аналшо.
Аконституциатә ӡбарҭаҿы иазгәарҭеит, атәыла аконституциа ахәҭаҷ 111 инақәыршәаны, арегионқәа рыбжьара аҳәаа аԥсахра азҵаара ӡбатәуп афедералтә закәани ареспублика азакәани инарықәыршәаны, насгьы абри аганахь ала ауааԥсыра ргәаанагара азыԥхьагәаҭаны ҳәа.
"Ареферендум ахь икылыргоит ареспублика астатус, ахьӡ аиҭакра, аиҟәшара ма аҽа регионк адҵара, аҵакыра аԥсахра, ма аҳәаа аԥсахра рызҵаарақәа, Урыстәылатәи азакәанԥҵара инақәыршәаны", — рҳәеит аконституциатә ӡбарҭаҿы.
Аиқәшаҳаҭра мап ацәкразы иқәгыло рахь днеиит Ингәыштәи ареспублика ахада.
1990-шықәса раахыс изныкымкәа иқәгылахьеит Чечнеи Ингәыштәылеи рҳәаа азҵаара.
1993 шықәса рзы Чечниеи Ингушетиеи рхадацәа Джохар Дудаеви Руслан Аушеви аиқәшаҳаҭра рыбжьарҵеит Сунжатәи араион, аиланхарҭақәа Серноводски Ассиновскаеи аалхны Ингәыштәылахь ииасырц.
Цәыббрамзазы Ингушетиа ахада Иунус-Бек Евкурови Чечниа ахада Рамзан Кадырови рнапы аҵарҩит ррегионқәа рыбжьара аҳәаа ҳәааәқызҵо аиқәшәаҳаҭра. Иара иазыԥхьагәанаҭеит еиҟараны аҵакырақәа реиҭныԥсахлара.
АҞӘА, рашәара 13 - Sputnik. Апандемиа рыларҳәеижьҭеи Аахыҵ Уаԥстәыла COVID-19 зыхьыз рхыԥхьаӡара 76-ҩык ыҟоуп, даҽа ԥшьҩык акоронавирус шрыхьыз шьақәырӷәӷәан иҳаҩсыз уахыки-ҽнаки рзы, абри атәы аанацҳауеит Sputnik Аахыҵ Уаԥстәыла.
Аинфекциа зыҟны ҿыц иаарԥшыз Аахыҵ Уаԥстәылаҟа Урыстәылантәи ихынҳәыз арратә ҵараиурҭақәа ркурсантцәа роуп.
"Иҳаҩсыз уахыки-ҽнаки рыла даҽа ԥшь-коронавирус хҭыск аарԥшын. Ахәышәтәырҭаҟынтәи илырҩаазгьы ԥшьҩык ыҟоуп. Иахьатәи аамҭазы Ареспубликатә медцентр аҿы ишьҭоуп 36-ҩык ачымазцәа", - лҳәоит Аахыҵ Уаԥстәыла ахархәаратә хылаԥшра ахаҭарнак Анна Гаглоева.
Зынӡа лаҵара 6 рзы раԥхьатәи ачымазцәа анцәырҵ инаркны атәыла ахәышәтәырҭақәа рҟынтәи илырҩаахьеит акоронавирус ззышьақәырӷәӷәаз 40-ҩык ауааԥсыра.
Аҳақьымцәа рхылаԥшра аҵаҟа иҟоуп 252-ҩык - урҭ зегьы ахәышәтәырҭақәеи асасааирҭа "Алани" рҟны акарантин иахысуеит.
Апандемиа рыларҳәеижьҭеи Аԥсны COVID-19 рыхьхьеит 37-ҩык. Иацы Аԥсны ахада Аслан Бжьаниа аԥсуа-аурыс ҳәаа аҳәаанырцә тәылауаа рахысразы аԥкрақәа рыҿҳәара ԥхынгәы 1 аҟынӡа ацҵаразы аусԥҟа инапы аҵаиҩит, атәыла аҩнуҵҟа акәзар, ԥкрақәак аԥыхуп рашәара 15 инаркны.
Акоронавирус иадҳәалоу ажәабжьқәа зегьы шәрыԥхьар ҟалоит абра>>
АҞӘА, рашәара 10 - Sputnik. Аахыҵ Уаԥстәыла Аҳәынҭқарратә шәарҭадаратә еилакы "Апатриотизм злоу Қырҭтәыла аграждантә уаажәларреи Қырҭтәыла НПО-еиҿкаарақәа рактивистцәеи" рҟынтәи ироуа адыррақәа шьаҭас иҟаҵаны адырра ҟанаҵоит Қырҭтәыла иҟоу абиолабораториа Лугара аҿы аус шадыруло абиологиатә бџьар ҳәа аанацҳауеит Sputnik Аахыҵ Уаԥстәыла.
Аилак апресс-маҵзура ишаанацҳауа ала, абри аиԥш аус Қырҭтәыла анапхгара рҿаԥхьа иқәдыргылеит Қырҭтәыла иҟоу ар рмедицина-ҭҵаарадырратә ҟәшаҟынтәи америкатәи акураторцәа.
Уи адагьы, Аахыҵ Уаԥстәыла Аҳәынҭқарратә шәарҭадаратә еилакы адыррақәа рыла, алабораториа Лугара аҿаԥхьа дҵаны иқәыргылоуп "ареспубликаҿы асанитар-епидемиологиатә ҭагылазаашьа аҭҵаара, Аахыҵ Уаԥстәыла аҿкы чымазарақәа рыҟазааразы аинформациа, ареспублика иахьаҵанакуа авирусқәеи абактериақәеи рзы адыррақәа реизгара". Аахыҵ Уаԥстәыла Аҳәынҭқарратә шәарҭадаратә еилакы адыррақәа рыла, иара убасгьы иҟоуп анапынҵа "аԥстәқәа рықәӡаара иазырхоу адиверсиатә операциақәа рымҩаԥгара, иԥсабаратәымкәа аепизоотиа аԥҵара, арегион аҿы ақыҭанхамҩа "алабораториа Лугара" иҭрыжьуа авакцинақәа ирхьыԥшхартә аҟаҵара".
Аахыҵ Уаԥстәыла Аҳәынҭқарратә шәарҭадаратә еилакы ааԥхьара ҟанаҵоит ианаамҭоу Қырҭтәыла ауааԥсыра рганахьынтә ареспублика абиологиатә шәарҭадаразы аинформациа аинтерес зкуа рзы адыррақәа ҟарҵаларц, рбиоматериал агара иадҳәалоу амедицинатә проектқәа Аахыҵ Уаԥстәыла ауааԥсыра ралагалара атәы азы акыр рдыруазар, иахьахәҭоу еиҭарҳәаларц.
Уаанӡа Урыстәыла Адәныҟатәи аусқәа рминистрра аҳәамҭа ҟанаҵахьан "Лугара ихьӡ зху ауаажәларратә гәабзиарахьчара Аҭҵаарадырратә центр аҿы аҳәаанырцә ҳәынҭқаррақәа рырра-биологиатә усура азҵаара рацәа цәырнагоит" ҳәа.
Урыстәыла Адәныҟатәи аусқәа рминистрра иазгәанаҭон ЕАА Ртәылахьчара аминистрреи аффилиациа зызуу аструктурақәеи алабораториа аҭҵаарақәа аԥаразоужьра рнаҭоит ҳәа.
Урыстәыла Адәныҟатәи аусқәа рминистрраҿ иара убасгьы иазгәарҭеит алабораториа аусура азҵаара рацәа цәырнагоит абиологиатә бџьар ахархәаразы азин аҟамҵаразы Аконвенциа аҳәаақәа ирҭагӡаны ЕАА ауалԥшьақәа ирықәныҟәо ирықәымныҟәо ҳәа.
"Абри абиообиект аҟны аҿкы чымазарақәа цәырызго ахычԥаԥыр, амаҵақәа рхархәарала аҭҵаарқәа мҩаԥысуеит", - рҳәеит Урыстәыла ААР аҟны.
Иара убас шәаԥхьар ҟалоит:
АҞӘА, нанҳәа 11 - Sputnik. Нанҳәа 12, ахашаҽны асааҭ 00:00 инаркны 22:00 сааҭ рҟынӡа Аҟәа ахәҭак ӡыда иаанхоит, ҳәа аанацҳауеит АУН "Аӡыканал".
Аӡы ҟалаӡом:
Уаанӡа АУН "Аӡыканал" аҟны Sputnik ишазеиҭарҳәахьоу ала, аӡы лассы-лассы аанкылара азҵаара аӡбаразы комплексла аӡымҩангагақәа ԥсахтәуп. Арахь иаҵанакуеит аӡыҭгагақәа, аӡеизакырҭақәа, аӡеихшарҭақәа.
Иара убас шәаԥхьар ҟалоит: